**אקירה טוריאמה** (ביפנית: **鳥 山 明**;‏ 5 באפריל 1955 – 1 במרץ 2024) היה אמן מנגה יפני. טוריאמה נודע במיוחד כיוצר של סדרת המאנגה המצליחה "דרגון בול". בנוסף לכך הוא עבד גם כמעצב של דמויות למספר משחקי וידאו פופולריים כגון סדרת "Dragon Quest", "Chrono Trigger" ו-"Blue Dragon". טוריאמה נחשב לאחד מהאמנים ששינו את ההיסטוריה של מנגה, שכן יצירותיו היו בעלות פופולריות רבה, והיוו מקור השפעה לאמני מנגה רבים.

ביוגרפיה
--------

### ראשית חייו

טוריאמה נולד בעיר קיוסו אשר במחוז אאיצ'י שביפן. טוריאמה החל לגלות עניין רב בציור עוד בגיל צעיר. העניין שלו בציור גדל באופן ניכר לאחר שצפה בסרט של דיסני "על כלבים וגנבים" אשר יצא לאקרנים ב-1961. לטענתו סדרת המאנגה אסטרו בוי מאת אוסמו טזוקה, אליה נחשף כאשר היה בבית הספר היסודי, הייתה סדרת המאנגה הראשונה שגרמה לו להתעניין בסדרות מאנגה. בנוסף לכך, לטענתו במהלך ילדותו הוא גילה גם עניין רב בתוכנית הטלוויזיה היפנית אולטרה-מן(אנ') ובמסדרת סרטי הקאייג'ו גאמרה.(אנ')

לטענת טוריאמה היה זה מובן מאליו שהוא ימשיך ללימודים בתיכון אשר ממוקד בעיצוב אומנותי. למרות התנגדות עזה מצד הוריו, טוריאמה היה משוכנע שהוא יצליח להתחיל לעבוד כמאייר בתום לימודיו במקום שימשיך הלאה ללימודים באוניברסיטה. הוא עבד בתחילה במשך שלוש שנים במשרד פרסום בעיר נגויה בו הוא התמקד בעיצוב פוסטרים עד שלבסוף הוא החליט להתפטר.

### קריירה

טוריאמה התמודד בתחילה עם אתגרים פיננסיים לאחר שהתפטר בהיותו בן 23 בלבד. באותה העת הוא שלח מאנגה שהוא יצר לתחרות של יוצרי מאנגה חובבים של המגזין "Weekly Shōnen" של החברה קודנשה. אף על פי כן, משום שהוא הגיש את היצירה מאוחר מדיי היא לא נכללה באותה התחרות. למרבה המזל, Weekly Shōnen Jump, מגזין שונן אחר, הסכים לקבל את יצירתו משום שבאותה העת הם פרסמו גם מאנגות נבחרות שנשלחו על ידי יוצרים חובבים. קאזוהיקו טורישימה, אשר בהמשך יהפוך לעורך של המגזין, קרא ואהב את המאנגה של טוריאמה, אך היא לא הייתה זכאית להשתתף בתחרות משום שהמאנגה הייתה פרודיה על מלחמת הכוכבים ולא יצירה מקורית. טורישימה שלח לטוריאמה מברק בו הוא עודד אותו להמשיך לצייר ולשלוח לו מאנגה אחרת במקום זאת. בעקבות כך טוריאמה יצר את המאנגה "Wonder Island" שהייתה יצירתו הראשונה של טוריאמה שפורסמה ב-Weekly Shōnen Jump במהלך שנת 1978, אך למרבה הצער היא דורגה במקום האחרון בסקר קוראים.

בתחילה תכנן לפרוש מתעשיית המאנגה משום ש"Wonder Island" לא זכה להצלחה, אך בשל עקשנותו הוא המשיך לצייר מאנגות במשך שנה שלמה. למרות שחלק גדול מאותם המאנגות שיצר בתחילת דרכו לא זכו להצלחה, טוריאמה למד רבות במהלך אותה התקופה והפיק הנאה רבה מתהליך היצירה. בעידודו של טורישימה הוא החליט ליצור מאנגה עם דמות ראשית נשית, ובעקבות כך הוא יצר את המאנגה "Tomato the Cutesy Gumshoe"(אנ') במהלך 1979 אשר זכה למידה מסוימת של הצלחה.

בהמשך זכה לפרסום רב כיוצר של סדרת המאנגה "Dr. Slump" אשר פורסמה בין השנים 1980 עד 1984. הסדרה זיכתה אותו בפרס שוגקוקאן.

בשנת 1984 היה אחראי על פיתוח הסדרה "דרגון בול", שפורסמה מדי שבוע במגזין "Weekly Shōnen Jump" בין השנים 1984 עד 1995. הסדרה זכתה לפופולרית עצומה והפכה לאחת מסדרות המאנגה הריווחיות ביותר עם מכירות של מעל ל-300 מיליון עותקים ברחבי העולם. באותה התקופה הפיק 519 פרקים לדרגון בול, שפורסמו לאורך השנים ב-42 כרכים. לכל כרך יש בממוצע 200 עמודים, כך שכל סיפור של דרגון בול משתרע על 9,000 עמודים. יתר על כן, ההצלחה של דרגון בול הובילה להפקה של סדרות אנימה, סרטי אנימציה, משחקי וידאו ולשיווק מוצרים נלווים רבים של דרגון בול. לבסוף בחר לסיים את סדרת "דרגון בול" על מנת שיוכל "לקחת את הצעד הבא שלו ככותב מאנגה" כדבריו. לאחר כמה שנים חזר לכתיבתה.

בהמשך עבד על עיצוב דמויות עבור סדרת משחקי הווידאו "Dragon Quest". הוא שימש גם כמעצב הדמויות של המשחק "Chrono Trigger" ושל משחק הלחימה "Tobal No. 1" (כמו גם של דמויות במשחק ההמשך "Tobal 2" אשר שוחרר רק ביפן).

יצירות המאנגה של טוריאמה לאחר "דרגון בול" נטו להיות קצרות למדי (100–200 עמודים) וכוללות את "גו! גו! אקמן", "Cowa!" ,"Kajika" ,"Sand Land", "Neko Majin Z", ו-"Jaco the Galactic Patrolman".

בשנת 2012 טוריאמה היה מעורב ביצירת סרט האנימה "דרגון בול Z: קרב האלים". הקרנת הבכורה של הסרט התקיימה ב-30 במרץ 2013. בהמשך כתב את התסריט של סרט האנימה "דרגון בול Z: תחייתו של פריזה" שהקרנת הבכורה שלו התקיימה ב-18 באפריל 2015. בעקבות הצלחת הסרטים, טוריאמה החל לקחת חלק בעבודה על סדרת מאנגה חדשה בשם דרגון בול סופר, שהחלה את ריצתה במגזין V-Jump ביוני 2015 ובעקבותיה אנימה שעלתה לאוויר חודש לאחר מכן. כחלק מעבודתו, סיפק טוריאמה את הרעיון הכללי לעלילה וכן לקח חלק בעיצוב כמה מהדמויות החדשות, בעוד שעל כתיבת הסטוריבורד ואיור המאנגה היה אחראי קומיקסאי צעיר יחסית בשם טויוטארו, שהמשיך לעבוד על רעיונותיו של טוריאמה בכתיבת המאנגה גם לאחר סיום סדרת האנימה ב-2018.

טוריאמה היה גם מעורב בהפקת סרטי הקולנוע דרגון בול סופר: ברולי ודרגון בול סופר: סופר הירו, שעלו לאקרנים ב-2018 ו-2022 בהתאמה, וכן בהפקתה של סדרת האנימה העתידית "דרגון בול דאימה", סדרת ספין-אוף חדשה בעולם של דרגון בול.

חיים אישיים
-----------

טוריאמה נישא לאמנית המאנגה יושימי קאטו ב-2 במאי 1982. לאורך השנים קאטו סייעה לעיתים לטוריאמה ביצירת המאנגה "Dr. Slump" כאשר היה צורך בכך. לבני הזוג נולדו שני ילדים: בן בשם סאסקה (נולד ב-1987) ובת בשם קיקה (נולדה ב-1990). טוריאמה התגורר יחד עם אשתו בקיוסו.

פטירתו
------

ב-1 במרץ 2024 טוריאמה נפטר כתוצאה מדימום תת-קשיתי חריף בהיותו בן 68. הלווייתו נערכה באופן פרטי כאשר רק בני משפחתו נכחו בה. חברת ההפקה של טוריאמה הייתה זו שפרסמה לראשונה את הידיעה על מותו, כשבוע לאחר ההלוויה ב-8 במרץ.

עם היוודע דבר פטירתו, ולאור ההצלחה הרבה של יצירותיו (ובפרט: דרגון בול), אישים מפורסמים, צוותי תרגום הסדרה ברחבי העולם ואף אנשים פרטיים משלל הגילים הביעו את תנחומיהם והערכתם על יצירותיו ופועלו הרב (דוגמת: עמנואל מקרון, ג'קי צ'אן ואבי מאיר - המדבב של גוקו בעברית). בנוסף מספר מדינות אף הכריזו על יום אבל (דוגמת: יפן ואל-סלוודור).

קישורים חיצוניים
----------------

ויקישיתוף מדיה וקבצים בנושא **אקירה טוריאמה** בוויקישיתוף
* אקירה טוריאמה, ברשת החברתית אינסטגרם
* אקירה טוריאמה, ברשת החברתית Goodreads
* אקירה טוריאמה, במסד הנתונים הקולנועיים IMDb (באנגלית)
* אקירה טוריאמה, באתר "אידיבי", מאגר הידע העברי לקולנוע ישראלי ועולמי
* אקירה טוריאמה, באתר AllMovie (באנגלית)
* אקירה טוריאמה, באתר Rotten Tomatoes (באנגלית)
* אקירה טוריאמה, באתר Metacritic (באנגלית)
* אקירה טוריאמה, במסד הנתונים הקולנועיים KinoPoisk (ברוסית)
* אקירה טוריאמה, באתר אייטונס (באנגלית)
* אקירה טוריאמה, באתר Last.fm (באנגלית)
* אקירה טוריאמה, באתר MusicBrainz (באנגלית)
* אקירה טוריאמה, באתר Discogs (באנגלית)
* אקירה טוריאמה, באתר Genius

הערות שוליים
------------

1. ↑  『ドラゴンボール超』11巻発売記念！とよたろう先生直撃インタビュー&仕事場を大公開‼, web.archive.org, ‏2019-12-08
2. ↑  Fan, Wang (8 במרץ 2024). "Dragon Ball: Japan manga creator Akira Toriyama dies". *BBC News*. ארכיון מ-8 במרץ 2024. נבדק ב-8 במרץ 2024. `{{cite web}}`:  (עזרה)
3. ↑  Speed, Jessica (8 במרץ 2024). "Dragon Ball creator Akira Toriyama dies at 68". *The Japan Times* (באנגלית). ארכיון מ-8 במרץ 2024. נבדק ב-8 במרץ 2024. `{{cite web}}`:  (עזרה)
4. ↑  Sun, Michael (2024-03-08). "Akira Toriyama, creator of Dragon Ball manga series, dies aged 68". *The Guardian* (באנגלית בריטית). ISSN 0261-3077. ארכיון מ-8 במרץ 2024. נבדק ב-2024-03-08. `{{cite news}}`:  (עזרה)
5. ↑  French leaders pay tribute to 'Dragon Ball' artist on social media | NHK WORLD-JAPAN News, NHK WORLD (באנגלית)
6. ↑  אקיראה טוריאמה הלך לעולמו בגיל 68
7. ↑  Dragon Ball: El Salvador Declares Nationwide Mourning For Akira Toriyama, Anime (באנגלית)

| אנימה ומאנגה |
| --- |
| מיקוד לפי קהל יעד | קודומו • שונן • שוג'ו • סיינן • ג'וסיי |  |
| סוגות ייחודיות | מכה • איסקאי • מאהו שוג'ו • מאהו שונן • ג'ידאימונו • הארם • אצ'י • הנטאי |
| אמני מאנגה בולטים | אוסמו טזוקה • אייצ'ירו אודה • ביסקו הטורי • מגומי איגראשי • הייאו מיאזאקי • טייט קובו • מסאשי קישימוטו • קלאמפ • רומיקו טקהאשי • אקירה טוריאמה • פוג'יקו פוג'יו • לייג'י מאטסומוטו |
| אנימטורים יפנים בולטים | אוסמו טזוקה • הידאקי אנו • מאמורו הוסודה • מאקוטו שינקאי • הייאו מיאזאקי • טייט קובו • יושיאקי קוואג'ירי • רומיקו טקהאשי |
| חברות אנימה בולטות | טאצונוקו הפקות • טואי אנימציה • ניפון אולפני אנימציה • סטודיו ג'יבלי • סטודיו פיירו |
| סגנונות ציור | בישוג'ו • בישונן • צ'יבי • SD |
| תרבות קהילות המעריצים | אוטאקו • קוספליי • כנסי אנימה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007315809705171
* BIBSYS: 4055329
* BNE: XX1023762
* BnF: cb12336978f (data)
* CANTIC: a10939830
* CiNii: DA09020211
* GND: 120332590
* ICCU: CFIV127255
* ISNI: 0000 0000 8411 4806
* LCCN: nr95046446
* LNB: 000236189
* MusicBrainz: 7b2cdd35-1f5b-47e3-a878-50fdc4352e8e
* NDL: 00123429
* NLA: 40332451
* NLK: KAC200006534
* NLP: a0000001236231
* NTA: 12373665X
* RERO: 02-A006078094
* SNAC: w6n022vh
* SUDOC: 03231647X
* Trove: 1445800
* VIAF: 114308174
* WorldCat: lccn-nr95046446

 |